Budget 2015-18: Fagudvalgenes og Økonomiudvalgets drøftelse af 
reduktionsområder 
Sagsfremstilling 
30.       Budget 2015-18: Fagudvalgenes og Økonomiudvalgets drøftelse af 
reduktionsområder - Åbent 
  
  
SAGENS INDHOLD 
Byrådet behandlede 28. januar 2014 forslag til budgetproces for Budget 2015-18.  
Forslaget blev godkendt med følgende tilføjelse: 
  
”Godkendt med den ændring, at råderummet udgør +/- 1-2 %, og at det endelige råderum fastlægges på Byrådets 
temamøde i april 2014. Til temamødet i april 2014 forberedes endvidere en politisk drøftelse af de overordnede 
rammer for gennemførelsen af reduktioner og udvidelser.” 
  
Temamødet 29. april 2014 danner dermed rammen om de videre politiske drøftelser af det økonomiske råderum 
samt de overordnede rammer for reduktioner og udvidelser. 
  
På baggrund af Økonomiudvalgets drøftelser 21. januar 2014 blev der på Økonomiudvalgets møde 18. februar 2014 
drøftet forslag til supplerende proces for Budget 2015-18. Der var enighed om, at der administrativt kan arbejdes 
videre med den supplerende budgetproces, hvor udvalgene inddrages på møderne i starten af april 2014. Forslaget 
er beskrevet i ”Notat af 10. februar 2014” som er vedlagt som bilag.  
  
Tids- og aktivitetsplanen for Budgetproces 2015-18 er revideret i henhold til forslag til den supplerende proces for 
Budget 2015-18. Den reviderede tids- og aktivitetsplan for Budgetproces 2015-18 er vedhæftet som bilag. 
  
VURDERING 
Den reviderede tids- og aktivitetsplan for Budgetproces 2015-18 betyder bl.a. at fagudvalgene på møderne i april 
måned skal drøfte hvilke mulige reduktionsområder, udvalget ønsker undersøgt og vurderet nærmere. Formålet med 
udvalgets behandling er at kvalificere forvaltningernes videre arbejde med udarbejdelse af konkrete forslag. 
  
Som baggrunds- og inspirationsmateriale til udvalgenes drøftelse er Favrskov Kommunes nøgletal sammenlignet 
med andre kommuner på en række serviceområder.  Herudover henvises til reduktionsforslagene fra tidligere års 
budgetprocesser. Byrådets medlemmer har adgang til nøgletallene og reduktionsforslagene i eDagsorden. 
 
Teknik- og 
Miljøudvalget 
3. april 2014 
Sagsnr. 710-2014-
103 
Dok.nr. 710-2014-
76726 
Sagsbehandler 
DPBCJ 
  
Tidl. politisk behandling 
BY, 28.01.14, pkt. 14 
Forventet sagsgang 
TM-U 
Lovgrundlag 
  
  
På Byrådets temamøde 29. april 2014 vil der ligeledes være mulighed for at drøfte temaer mv., der ønskes 
undersøgt/vurderet nærmere, med henblik på, om de skal indgå, som forslag til reduktioner i det videre 
budgetarbejde. På temamødet skal også drøftes langsigtede økonomiske målsætninger for Favrskov Kommune 
samt det økonomiske råderum i budget 2015-18. 
  
På baggrund af Byrådets temamøde fastlægges prioriteringsrummet på byrådsmødet 29. april 2014. 
  
Efter fagudvalgsmøderne i april måned har de politiske grupper frem til 6. maj 2014 mulighed for at indsende 
supplerende forslag til reduktioner, som skal indgå i det videre budgetarbejde. Som baggrundsmateriale til de 
politiske gruppers videre drøftelse, vil administrationen udsende en kort opsamling fra fagudvalgenes drøftelser i 
april måned. 
  
Forslag til udvidelser, reduktioner og anlæg drøftes indledningsvist i fagudvalgene i juni måned. I august måned 
drøfter og kvalitetssikrer fagudvalgene de fremsendte udvidelses-, reduktions- og anlægsforslag. [adresse] 
prioriteres i fagudvalgene i august måned med henblik på at kvalificere grundlaget for Byrådets drøftelser heraf på 
budgetseminaret 21. og 22. august 2014. 
  
INDDRAGELSE/KOMMUNIKATION 
Institutioner, foreninger, MED-udvalg (HMU og SMU) mv. vil i lighed med tidligere år i april måned få mulighed for at 
fremsende forslag til budgettet for 2015-18. 
  
MED-udvalgene inddrages i budgetprocessen via drøftelser på deres respektive møder samt på fællesmøder 
mellem Økonomiudvalget og HMU. 
  
Efter Byrådets budgetseminar 21.-22. august 2014 vil kommunens ledere og medarbejderrepræsentanter blive 
orienteret om status på budgetarbejdet. 
  
I september 2014 vil budgetforslaget blive sendt i høring. Som led i høringsfasen afholdes borgermøder i Hinnerup 
og Ulstrup i uge 37. 
  
På kommunens hjemmeside oprettes et debatforum, ligesom der i løbet af budgetprocessen vil blive lagt relevant 
information på hjemmesiden. 
  
ØKONOMISKE KONSEKVENSER 
De endelige økonomiske konsekvenser afhænger af Byrådets budgetvedtagelse. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.   At drøfte hvilke reduktionsområder, der skal undersøges og nærmere vurderes. 
  
BESLUTNING 
  
Bilag 
  
  
  
  
Notat af 10. februar 2014: Forslag til supplerende 
budgetproces 
710-2014-33414 
Revideret tids- og aktivitetsplan for budget 2015-
18 
710-2014-60903 
Teknik- og Miljøudvalget, 3. april 2014: 
Fraværende: Ingen 
  
Drøftet. 
